sasicodes/solvari-1 huggingface dataset:
அதெல்லாம் மருமக கைவரிசெ.சுருக்கமா சொல்லணும்னா அந்த அம்மா அந்த வீட்டுக்கு மகாராணி புருஷனெயும் மாமியாரெயும்கோவம் வந்தா வெய்யில்லே கூட நிக்கவெக்கறசக்தி உள்ளவ.
மாமியார் மேலே எந்த நேரம் கருணெதிரும்பினாலும் அந்த நிமிஷமே வீட்டெ விட்டுத் துரத்தக்கூடிய கொடுமெ நிறெஞ்சவ இன்னும் சொல்றதுக்குஎன்ன இருக்குது?
அவன் அந்த வீட்லெ வேலெக்காரன் அந்த அம்மா அபூர்வமா பாத்துக்கற பெத்த குழந்தெங்க ரெண்டு பேர் இருக்கறாங்க.அவங்களெ கவனிச்சிக்கற் தெல்லாம் பாமா பாட்டி தான்.சமயல் செய்றாங்க.
ஒருதடவெ அந்த அம்மா ஏதோ கறிபண்ணச் சொல்லி உத்தரவு போட்டாக்கா பாமா பாட்டிகாய் கொஞ்சம் முத்திப் போச்சின்னு குழம்பு வெச்சிட்டாங்களாம்.
அதுக்குப்போய் அவ என்னெ இவ்வளவு பேச்சு பேசிட்டாளே நீ கேட்டுட்டே இருக்கிறீயே... போவட்டும்மா அவபேசற்திருக்கட்டும் அவ சொன்னா மாதிரி செஞ்சுட்டாபோவாது?ன்னு சொன்னாராம்.
ஒரு கரண்டி கொழம்பு ஊத்திக்கொ நீ சாப்பிடலென்னா எனக்குத் திருப்தியா இருக்காதுன்னு சொல்லி மகனெ வேண்டிக்கிட்டாளாம் பாமா பாட்டி.
கடவுளெப் போல வாயோத்திறந்து பேசமுடியாதவர் யார் மேலெ கருணெ வருதோ அவங்களையெ பல்லக்குலெ ஏத்தக் கூடியவர் அந்த சரோஜா விஷயத்தே நினெச்சாத் தான் எனக்கு வேதனெயா இருக்கும்.
தங்களுக்குக் கிடெச்சிருக்கற நல்ல வாய்ப்புங்களெ சரியா அனுபவிக்காமெ தவறா பயன்படுத்தறாங்கன்னுதானே இந்தப் படிச்ச பெண்ணுங்களெப் பத்தி மட்டமா நினெக்கது இந்த உலகம்?
தங்க வீட்டெச் சந்தெக் கடை ஆக்கிட்டு மகளிர் சங்கத்தலெ மெமபராகி என்னமோ உரிமைங்க வேணும்னு முழங்கனா நாலு பேரு சிரிக்க மாட்டாங்க?
அதுதான் நான் நினெக்கற்து கூட இந்த ஆம்பளங்கள்ளே இருக்கற்து ரெண்டே ரகங்க அம்மா அப்பாக்களிடம் அக்கா தங்கெங்களிடம் அளவுக்கு மீறி அன்பு வெச்சி தனக்கு ஒரு மனெவி இருக்காளே அவளோட கஷ்ட சுகங்க தன்னெப் பொறுத்தே இருக்குதுங்கற நினெப்புகூட இல்லாம இருக்கறவங்கமூணு முடிச்சு போட்டதிலே இருந்து பெண்டாட்டியின் முந்தானைக்கு அடிமையாய் சாவி கொடுக்கற பொம்மையாட்டம் உலகத்தெ ஒரேயடியா மறந்து போறவங்க இவங்களுக்கு இருக்கறது ஒரே கண்ணுதான் அதெ வெச்சி அவங்க ஒரு பாகத்தெதான் பாக்க முடியும்.
பாவம் பாமா பாட்டி ரொம்ப நல்லவங்க அண்ணா தன் தொல்லெங்க என்னவோ சொல்லி எனக்கு ஆறுதல் சொல்லிக்கிட்டிருப்பாங்க இருந்தாலும் பொம்பளேன்னா ஆம்பளெக்கு ஏன் அவ்வளவு மட்டமாத் தெரியுது பாட்டின்னு நான் கேட்டா அய்யோ பைத்தியக்காரப் பொண்ணே இன்னும் இந்தக்காலத்திலே என்ன இருக்குது?
நீ நிஜமா நம்பமாட்டேன்னாலும் இந்தத் தலை மயிரெப் புடிச்சி பத்துப் பேர்லே இழுத்துட்டு வந்து தேவடியா ஆட்டம் பாக்கியா முண்டேன்னு சொல்லி தெரு நெடுக்க உதெச்சிக்கிட்டே கூட்டிட்டு வந்தாரு.
சில சொந்த அபிப்ராயங்களெ உண்டாக்கிட்டு வர்றா.தங்க தடெ இல்லாமெ ஆட்சி பண்ற தாத்தாவெப் போல ஆம்பளெங்க இன்னும் இருக்காங்களே தவர அந்த ஆட்சியெ ஏத்துக்கற பாமா பாட்டியெப் பொல பொம்பளெங்க இல்லே.
ஒரு முறை நான் முன் பக்கத்து அறையில் உட்கார்ந்து கொண்டு மருமகனுக்கு வண்ணப் படங்கள் போட்ட புத்தகத்தைக் காட்டிக் கொண்டிருந்தேன்.
எனக்குப் பைத்தியம்தான் இல்லேன்னா பொம்பளெக்கி இருக்க வேண்டிய நாணம் பணிவு அடக்கம் எழவு மருந்துக்காவது உன்கிட்டே....... எனக்குத் தூக்கிவாரிப் போட்டது.
ஒவ்வொரு விஷயத்துக்கும் மனசெக்குத்தறா மாதிரி பேசினா.. புதுசுலெ என் சமயல் மேலெ அவருக்குக் கெட்ட அபிப்ராயம் விழுந்துட்டுது.
பசியெக் கூட தீத்துக்க முடியாத அளவு பயங்கரமா இருக்கும் சமயல் நாலஞ்சி மாசத்தலெ எல்லாம் கத்துக்கிட்டேன்.இப்பொ எது வானாலும் செய்ய முடியுது.
நான் என்னமோ கையாலாகாதவள்னும் தனக்குச் சுகமில்லாமெ போயிட்டுதுன்னும் அவர் நினெச்சிக் கிட்டிருக்காரு இப்பொ என்னெக்காவது என் வேலெயிலே கொஞ்சம் பிசகு வந்ததுன்னா அந்தப் பழைய அபிப்ராயமே வெளியே வருது.
அதெக் கொண்ட வர்றதெ நீ நிறுத்திட்டீன்னா சரி... உன் இஷ்டம் சரிதான் நான் கொண்டு வர்றேன் ஆனா நீ கொஞ்சம் ரகசியமா வெச்சிக்கோ.
போவட்டும் அவருக்கு சீக்ரத்தலெ அழகா புது மனெவி வர்றா சே ஒரேயடியா அப்படிப் பேசாதே பானூ அவரு கொஞ்சம் அலட்சியமா இருந்திருப்பார்.
தன்னை நம்பி தன் சொந்தக்காரங்களெ எல்லாம் விட்டு வந்து எல்லாத்தெயும் அர்ப்பணம் பண்ற மனெவியின் உயிரை அவ்வளவு லேசா பாக்கற ஆம்பளெங்க இருக்கறாங்கன்னா அதிசயமில்லே.
இந்த மாதிரி கேசுங்க ரொம்ப குறெச்சல்னெ வெச்சிக்கொ ஆனாலும் நாம முடிவுகட்டிட முடியாது பானூ கெட்டதுங்கற்து ஒரு இனத்தலெதான் அதிகம்னு சொல்லமுடியாது.
அதே தப்பெப் பண்ண ஆம்பளெக்கு அந்தத் தண்டனெ இல்லியே கடவுள் விருப்பம் இல்லேன்னா அவளோட தலெவிதி அவ்வளதான் அவன் பத்துப் பேர்லெ மகாராஜா போல திரியறான் குத்தவாளி யாரானாலும் ஒரே தண்டனெ அனுபவிச்சா அது நியாயம் ஆகும்.
பானுவின் தன்மான உணர்ச்சி சிலவற்றை மறைத்து வைக்கவும் செய்யும்நான் அவ்வப்பொழுது மாமாவின் போக்கைக் கவனித்துக் கொண்டுதான் இருக்கிறேன்.
உன் தேவெங்களெத் தீக்கறவங்க உனக்கு வேண்டிய தெல்லாம் வாங்கித் தா்றவங்க வேறெ இருந்தா புருஷனெங்கற முண்டத்தெ மதிச்சி நடக்கணும்னு என்ன இருக்குது?
கொஞ் சம் உடம்பெ சாக்கரதேயா வெச்சிக்கிட்டு திரிஞ்சிவான்னு உன் டாக்டா் பெரிதனத்தெ வெளியே காட்ட வாணாம்னு எத்தனெ தடவெ உனக்குச் சொல்றது?
இந்தக் காலத்திலே ஒரு மட்டமான மனிதன் கூடத் தன் மனைவியைத் திட்டக் கூசும் முறையில் அவார் திட்டிக்கொண் டிருந்தார் உனக்குச் சரியான வயசுலெ கல்யாணம் பண்ணியிருந்தா நாலு புள்ளங்களெப் பெத்திருப்பே கழதெ மாதிாி வளத்து என் தலெயிலெ கட்டிட்டாங்க.
நாலு ஓதெ குடுத்து தெருவுலெ இழுத்துத் தள்னா உங்க அப்பன் குறுக்கே வா்றனா உங்க அண்ணன் வா்றானா...... போக்கிரிப் பயலே என் உடல் பதறிக்கொண்டிருந்தது.
ஒரு வண்ணான் முன்னால் மனைவியை மட்டமாக கீழ்த்தரமாக கற்பனை செய்ய முடியாத வகையில் திட்ட முடியும் என்ற உண்மையை நான் நேரில் பார்க்கவில்லை என்றால் நம்பியே இருக்கமாட்டேன்.
அவனுடைய சொல்லுக்குச் சொல்லுக்கு விலா எலும்பை உடைத்து உடலை ஊனமாக்கி விட்டுத் தங்கையை அழைத்துச் சென்று அம்மாவிடம் ஒப்படைத்திருப்பேன்.
ரொம்ப ரொம்ப பெரிய காரியம் பண்ணி இருக்கறாங்க அதெ நீங்க கேட்டு மெச்சிக்க வேண்டியது ஒண்ணுதான் குறெச்சல் இவளுக்கு கண்ணு இல்லேன்னா அந்த வண்ணாரப் பயலுக்குக் கூடவா இல்லே?
அழுக்குத் துணிங்களோட அதெ மூட்டை கட்றான் அவன் எதிரே நின்னுட்டு வேடிக்கெப் பாக்க றாங்க இந்த அம்மா மல்லிப் பூவாட்டம் வெள்ளெயா மடிப்பு கலெயாத பேண்ட்டு கண்ணுக்குத் தெரியல்லெ?
வெள்ளெத் துணியெப் பிசகா வண்ணானுக்குப் போட்றதுங்கற்து அவ்வளவு மன்னிக்க முடியாத குத்தம்னு சொல்றீங்களா அவர் முகத்தைச் சுளித்துக் கொண்டார்.
தப்பு பண்றது மன்னிக்கற்து இதெல்லாம் எனக்குப் புடிக்காதவை இவ்வளவு சின்ன வேலெயெக் கூடச் சரியா பண்ண முடியாமெ போனதுக்கு வெக்கப்படணும்.
ஆனா மத்தவங்க தன்மானத்தெப் பாதிக்கற அளவு கடூரமா மட்டும் இருக்கக் கூடாது மாமா உங்களுக்கு வாய்க்கு வந்தபடி திட்டிட்டே இருந்தா பானு எவ்வளவு வேதனெப் பட்றாளோ ஒரு தடவெயாவது நினெச்சிப் பாத்தீங்களா?
நீங்க அவ்வளவு தன்மானம் உள்ள வங்களா யிருந்த உங்க தங்கெக்குக் கல்யாணம் கல்லெடுப்பு ஒண்ணும் இல்லாமெ அப்படியே வெச்சிகிட்டிருக்கணும்.
எவ்வளவு அறிவோட பேசறீங்க பசியெடுத்தா சோறு சம்பாதிச்சுக்க முடியாத பொம்பளெக்கு மனுஷத் தன்மெ சுதந்தரம் உணர்ச்சிங்க இலட்சியங்க.... நான் உணர்வற்றுப் போனேன்.
பொம்பளெயக் காப்பாத்த வேண்டியது ஆம்பிளெ பொம்பளெய அடக்கி ஆள வேண்டியது ஆம்பளெ இந்த வேலெங்களெ யெல்லாம் ஆம்பளெங்களெப் போல பொம்பளெங்க செய்ய முடியுமா என்ன சொல்லுங்க இயற்கெ பொம்பளெய அடக்கி வெச்சிருக்குது இனி யாரு குடுக்கற்து சுதந்தரம் சொல்லேன்யா இந்தப் பொம்பளெங்க சுதந்தரம் மனுஷத்தன்மெ முன்னேற்றம் எல்லாம் மேடெயிலெ பேசற்துக்குத்தான் சரியா இருக்குமெ தவர நடெமுறெயிலே வெச்சிக்கணும்னா யாராலெ முடியும்?
காத்தாலெ ஆபீசுக்குப் போற்துக்கு முன்னாலெ என் பேனாவெக் கேட்டாக்கா நிப் போட்றதுக்கு உன்கிட்டெ குடுத்திருக்கேன்னு சொன்னேன்.
வாயெ மூடு...ராஸ்கல் முண்டெ ஸ்கூல் படிப்பெ வெளியே காட்டி உன் சாமர்த்தியத்தெக் கொட்டறியா என்னாலெ முடிஞ்சா செய்றேன்.
கடவுளே அடிக்கடி இந்தக் கொதிப்பு பரிகாசம் அதிகாரம் இந்த நரகத்தெ நான்...நான் தாங்க முடியாதுன்னு சொல்லிக்கிட்டெ அழுதேன்.
பாபு பிஞ்சி கையாலெ கண்ணெத் தொடெக்கும் போது... உனக்கு இரக்கத்தெக் காட்ற சந்தர்ப்பம் கூட எனக்கில்லாமெ போவுது பானூ என் இதயத்தில் சல்ல முடியாத திகில் குடிகொள்ளத் தொடங்கியது.
நான் அருகில் உட்கார்ந்து கொண்டேன் பானூ... நீ ஒண்ணும் நினெச்சிக்காதே கொஞ்ச முன்னே அவர் திட்ன தெல்லாம் கேட்டப்போ மாமா மேலெ எவ்வளவு கோவம் வந்துதோ?
எவ்வளவு அசிங்கமா இருக்கும் வாழ்க்கெ முடியற வரெக்கும் நினெவிலே இருக்கற வேலெ இனியே எப்பவும் அப்படி நினெக்காதே என்ன அது எனக்கு மட்டும் வெக்கமா இருக்காதா?
போவட்டும்.. யார் யார் பாவத்தெ அவங்க அவங்களே அனுபவிக்கிறாங்க மனெவி யானாலும் புருஷனா நாலும் அம்மா வானாலும் குழந்தெ யானாலும் யார் பண்ணதுக்கு அவங்களே பலன் அடையறாங்க.
மனைவிக்குச் சாதம் போடுகிறோம் என்று ஆணவம் கொள்ளும் கணவன் அருகிலேயே ஒவ்வொரு வினாடியும் வாழ்ந்து வரும் பானு எதிர்பாராமல் என் கண்களைப் பார்த்தாள்.
பானு சொன்னாள் என்னெ ஒருத்தர் ஆதரிக்கறார் எங்கற நன்றி உணர்ச்சி எத்தனெ நாளக்கிக் குடும்பத்தலெ ஒட்டி வெக்கும்னு சொல்றே?
போதும் அண்ணா நாளெக்கி எழுந்து வேலெ செய்யற்துக்கு இப்பொ சாப்டது போதும் எனக்கு அவ்வளவா தெரியாது ஆனா ஏதோ வேண்டிக்கிட்டு செத்துப் போயிட்டாங்கன்னு சொல்வாங்க.
அந்த அத்தெதானே ஆமாம் கடவுளெ வேண்டிக்கிட்டு நோயெ வரவுழெச்சிக்கிட்டு செத்துப் போயிட்ட அத்தெ தான் ரொம்ப அதிர்ஷ்டக்காரி ராத்ரியிலெ வாசல்லெ படுத்துக்கும்போது அத்தெயெப்பத்தி பாட்டி சொல்லிட்டிருந்தா என்னக்கி கேட்டாலும் அன்னக்கிப் புதுசா இருக்கும்.
தலெயிலே யிருந்து கால் சுண்டுவிரல் வரெக்கும் பத்தரெ மாத்துத் தங்கம் போல நிறம் வார்த் தெடுத்த விக்ரகம் மாதிரி அங்க லட்சணத்தோட கண்ணெப் பறிக்கிற அழகாம்.
அடத்தியா அழகா இருக்கற கூந்தல் பின்ன முடியாம முடிச்சுப் போட்டா அந்த முடி முதுகெல்லாம் மூடி சந்திரனெ மூடி யிருக்கிற கறுப்பு மேகங்களெ ஞாபாகப்படுத்துமாம்.
அத்தெ அபூா்வமான அழகு உருவமாம் தங்க நிற உடம்பிலெ அடர் நிற சேலெயெ மடிசார வெச்சி கட்டிட்டு தலெயிலே பூ வெச்சி ஆரத்தி தட்டெக் கையிலே எடுத்துட்டு தினம் காலெயிலெ கோவிலுக்குப் போய் பூஜெ பண்ணிட்டு வருவாங்களாம்.
மாமா ராத்ரி ஆனதும் இஸ்த்ரி போட்ட மல்லு வேட்டி கட்டி அல்பாக்கா கோட்டு மேலெ சரிகெ துண்டு கோட்டு வாசனெ எண்ணெ பூசி பாகவ்தா் கிராப்பெ நல்லா வாரி கன்னத்தலெ வாசனெத் தாம்பூலம் அடக்கி பத்து விரல்லேயும் மோதரம் நட்சத்தரம் மாதிாி ஜொலிக்க தகதகன்னு பிரகாசிக்கற வெள்ளிப் பிரம்பெ ஆட்டிக்கிட்டு.
தாசித் தெருவுக்கு அளவு மீறிய ஆவலோட தன்னுடையது எல்லாத்தையும் அர்ப்பணம் பண்ணி தாசிங்க சன்னதிக்குவிடியற் காலமெ எந்த நேரத்துக்கோ அலங்கார மெல்லாம் கலஞ்சி தாசிங்க கையிலெ கட்ன பூமாலெ கசங்கி பல ரகமான வாசனெங்க மணக்க வீடு சேந்து வாசல்லெ படுக்கெ போட்டுத் தூங்குவாராம்.
இந்தத் துா்ப்பாக்கிய நிலெக்கு அத்தெ வேதனெ பட்டாளோ இல்லியோ சொல்லப் போனா எதாவது நினெச்சாளோ இல்லியோ பாட்டிக்குக்கூடத் துப்பு கிடைக்கலெ எந்த நேரமும் அத்தெயின் முகத்தெ அலங்கரிச்ச புன்முறுவல் எத்தனெ வேதனெ யிருந்தாலும் மூடி மறெச்சிடும்.
அத்தெ என்னெக்காவது துணிஞ்சி புருஷன் அறெக் குள்ளே போனா திரும்பி வரும் போது மிருதுவான கன்னங்க மேலெ காட்சி அளிக்கும் கறுப்பு வரிங்க நடந்த மோதலைச் சொல்லாமல் சொல்லும்.
உடம்புலெ ஓட்ற ரத்தமெல்லாம் ஒண்ணு சேந்து கன்னத்து மேலெ வரிங்கள்ளே கட்டிக்கிட்டு நாள் கணக்குலெ நின்னு போயிடும்.
அது புருஷன் கிட்டெ அனுபவிச்ச சுகம் இனி குடும்ப விஷயம் சாதாரணமாவே அந்தக் காலத்து மாமியார் முன்னாலெ மருமகபுலி முன்னாலெ ஆட்டுக் குட்டிதான் சச்சரவுக்கும் முரட்டுத்தனத்துக்கும் ஒரு உருவம் வேணும்னா அத்தெயின் மாமியார் தான் அது எந்த வேளெயும் அத்தெக்குப் பசி தீர்ற அளவு சாப்பாடு கிடையாது.
அத்தெக்கு அறிவு தெரிஞ்ச நாள்ளே யிருந்து நடந்துவரும் உயிருக்குயிரான கடவுள் பிரார்த்தனெ புராண பாராயணம் கொஞ்சமும் முன்னேற முடியல்லே.
நாள் முழுவதும் வேலெ மாமியார் நினெச்சி நினெச்சி ஆணெயிட்ற அர்த்த மில்லாத வேலெ மகன் வீட்டுக்கு வந்ததும் மருமக மேலெ ஏதோ ஒரு குற்றச்சாட்டுவிளைவு தண்டனெ தான் அத்தெ வீட்டுக்கு வெளியே இருக்கும் நாளுங்க அந்தப் பிடியளவு சாதம் கூட கிடைக்காது.
வீடு நிறெய எத்தனெ கட்டி லிருந்தாலும் அத்தெ எப்போதும் படுக்க வேண்டியது தரெ மேலேதான் எவ்வளவு தான் பாலும் தயிரும் இருந்தாலும் அத்தெ குடிக்க வேண்டியது கஞ்சித் தண்ணிதான் அத்தெக்கு யாராதரவும் இல்லெ.
அத்தெயெப் பார்க்கலாம்னு அவங்க ஊருக்குப் போனா வண்டியிலிருந்து இறங்கி இறங்கற்துக்குள்ளே சம்பந்தி அம்மா கடுகடுப்பாக எதிரே வந்து என்னாம்மா மகளெக் கஷ்டப் படுத்துறோம்னு பாக்க வந்துட்டியா?ன்னு ஈவிரக்கமில்லாமெ கேப்பாங்களாம்.
என்னவோ குழுந்தெயெப் பாக்கணும்னு தோணுச்சி..ன்னு சொல்லிட்டிருந்தா போதும் சும்மா இரும்மா நீ ஒருத்தி தான் மகளெப் பெத்தெ அவ என்ன பாலு குடிக்கறாளா?
வருஷத்துக் கொரு தடவெ ஏதாவது ஒரு பண்டிகெ சாக்குலெ அத்தெயப் பிறந்த வீட்டுக்கு அழெச்சிட்டு வந்தா தாத்தாக்கும் பாட்டிக்கும் அன்னக்கி ஒரு பெரிய திருவிழா மாதிரி இருக்குமாம்.
உடனெ துண்டெ உதறி தோள் மேலெ போட்டுட்டு தங்கப் பூண் போட்ட கைத்தடியெக் கையிலெ வீசிக்கிட்டே மருமகன் ஊருக்குப் புறப் பட்டாரு.
ஓஹோ அக்ரகாரத்திலெ உன்னெப் போல ராமய்யாங்க லட்சம் பேரு இருக்காங்களே எல்லாரெயும் எனக்குத் தெரிஞ் சிருக்கணுங்கறியா?ன்னு சொல்லிட்டு சிநேகிதங்களோட சேந்து விழுந்து விழுந்து சிரிக்கத் தொடங்கினாராம்.
உறுமிக்கொண்டு தங்கக்கைத்தடியெச் சுத்தத் தொடங் கற்துக்குள்ளே சம்பந்தி அம்மா தெரு வாசப்படியிலெ எட்டிப் பாத்து யாரய்யா நீ?ன்னு கேட்டாங்க.
பாட்டியெக்கூடப் போகக்கூடாதுன்னு நிறுத்திட்டார்.மக செத்துப் போயிட்டான்னு நெனெச்சிட்டு அந்த வீட்டுப் பேச்சே எடுக்க வேணாம்னு உத்தரவு போட்டார்.
தாத்தா கால்லெ விழுந்து வேண்டிக்கிட்டாங்க.கருணெ யுள்ளங் கொண்ட தாத்தா கண்ணு தொடச்சிக்கிட்டு பாட்டிக்கு ஆறுதல் சொன்னார்.
பண்டிகெ நாளு எங்க வீட்லே எலெ முன்னாலெ உக்காந்து எழுந்திருச்சா என் வயிறு நிறெஞ்ச மாதிரி இருக்கும்பா பாட்டி மருமகனெக் கெஞ்சிகிட்டிருந்தா.
அந்த அம்மாவோட குறிப்பெப் புரிஞ்சிகிட்ட பாட்டி ஏதோ தட்சணெ கொடுக்கறேன்னு சொல்லி வாக்கு குடுத்து மருமகனெ அழெச் சிட்டு வந்தா.
பண்டிகெ நாள் மருமகளெயும் மகளெயும் சேத்து வெக்கற்துக்கே இந்த முயற்சியெல்லாம் ஆனா மாமா விருந்து சாப்ட்டுட்டு வெத்தலெ பாக்கோட இருந்த ரூபாங்களெ ஜேபியிலெ போட்டுக்கிட்டு புறப்பட்டுப் போயிட்டாராம்.
மாமாவின் பிரியத்துக்குப் பாத்திரமான மோகனாங்கிக்கு அத்தெயின் அழகெ நேரிலே பாக்கணும்னும் அவங்க நல் குணத்தெப் பரிட்செ பண்ணனும்னும் எண்ணம் வந்தது.
அப்பொ மாமா மோகனாங்கியெ ஓரக் கண்ணாலே பாத்துகிட்டே ரொம்ப லேசா கர்வத்தோட சிரிச்சிருப்பாரோ என்னமோ அந்த மறுநாளே மாமா மோகனாங்கியெ பிரயாணத்துக்கு ஏற்பாடு செஞ்சி வீசட்டுக்குக் கூட்டி வந்தார்.
அது அபூர்வமான விஷயம் சாமான்யமான பெண் கேட்டுச் சகித்துக் கொள்ள முடியாத விஷயம் ஆனா அத்தெ அந்த வேலை யெப் புன்சிரிப்போட செஞ்சாங்க மோகனாங்கி பாதத்திலே யிருந்து ஈரத்தெ ஒத்தி எடுத்தாங்க கையெப் புடிச்சி அழெச்சிட்டுப் போய் கட்டில் மேலெ உக்கார வெச்சாங்க விதவிதமான பலகாரத்தட்டுங்க பால் கிளாசுங்க எடுத்துக் குடுத்து வேலெக்காரி மாதிரி பக்கத்தலெ நின்னாங்க மோகனாங்கி கடிச்சதெ மாமாதிங்கற்து மாமா குடிச்ச மிச்சத்தெ மோகனாங்கி குடிக்கற்து ரெண்டு பேரும் சந்தோஷமா பேசிக்கிட்டு எச்செ கலந்துகிட்டு சரச சல்லாபங்க பண்ணிக்கிட்டிருந்தா அத்தெயின் முகத்தலெ ஒரு கவலெக் கோடாவது கோவத்தின் அறிகுறியாவது பிடிக்காததெப் பாக்கற உணர்ச்சியாவது கொஞ்சம்கூடத் தெரியவே யில்லே அத்தெயெ ஓரக் கண்ணால் பாத்துகிட்டு ஒவ்வொரு நிமிஷமும் விஷப் பரிட்சை பண்ணிட்டிருந்த மோகனாங்கி அதிர்ச்சி யடைஞ்சா.
மடிசாரெ வெச்சி கட்ன புடவெயோட ரொம்ப அழகான சிரிச்ச முகத்தோட இந்த உலக விஷயங்களுக்கு மிகத் தொலைவாக நிற்கும் அத்தெயின் முன்னாலெ மோகனாங்கி வெக்கப்பட்டுத் தலை குனிஞ்சா.
ரதி தேவியெ மனெவியா வீட்லெ வெச்சிக்கிட்டு மேலுக்கு அலங்காரத்தோட கண்ணாடித் துண்டு அழகோட மிக மட்டமான நிலெயிலெ வாழும் எங்க மேலெ வெச்சிருக்கும் இந்த வெறிக்கு அர்த்தமென்ன?
நீங்க நாடித் தேடிவரும் இந்த உருவம் எந்த நிமிஷத்தலெஅழிஞ்சி போவுமோ இந்த இனமெ எந்த நேரத்தலெ மறெஞ்சி போவுமோ யோசனெ பண்ணீங்களா?
உங்களுக்கு ஞானோதயம் வந்து உங்க குத்தத்தெ உணர முடிஞ்சா அந்தத் தேவதெ இந்தத் துர்ப்பாக்கியசாலியெ மன்னிக்க முடிஞ்சா ... மோகனாங்கி தாரெ தாரெயாக் கண்ணீர் வடிச்சா.
பிரபோ ஸ்ரீ ராமா என் ஆயுசெ என் புருஷனுக்குக் கொடுத்துட்டு இந்த ஏழெயெ உன் கிட்டெ அழெச்சுக்கோ அப்பா சுமங்கலியா இந்த ஜன்மத்துக்கு முடிவு வரணும் ராமா இதுதான் என் கோரிக்கெ ன்னு பிரார்த்தனெ பண்ணிக்கிட்டாங்க.
பக்தர்களெ வேற விதத்தலெ சந்தோஷப் படுத்த முடியாம தன்கிட்டெ அழெச்சுக்கத் தயாரா இருக்கறார் போல இருக்குது அந்தக் கடவுள் புனிதத்தின் உருவமான அத்தெயோட பிரார்த்தனெ பலிச்சிது.
என்னெ மறந்துடு அம்மா நான் கடவுள் கிட்டெ போறேம்மா அத்தெயின் நோய் தீவிரமான நாளே தாத்தா கோபத்தெ மறந்து பிடிவாதத்தெ விட்டு மருமகன் வீட்லெ கால்வெச்சாரு.
நிறெஞ்ச கர்ப்பிணியான பாட்டி அந்தத் தாய்மெச் சோகத்தெ எப்படித் தாங்கிக்கிட்டாங்களோ ஏன் புழெச்சி இருந்தாங்களோ அவங்களுக்கே புரியல்லெ.
இன்னொரு விசித்ரம் அத்தெயின் உடம்பு நெருப்பிலெ கலந்து மாயமாய்ப் போயிட்ட அதே நேரத்தலெ பாட்டி குழந்தெ பெத்தாங்க வேண்டிக்கிட்டு வேண்டிக்கிட்டு ஒரே ஒரு ஆண்பிள்ளெ என்ன உலகம் எத்தனெ விசித்ரங்களெப் படெச்சு விடுது ஒரு குழந்தெ சாவு இன்னொரு குழந்தெ பிறப்பு அந்தத் தாயின் இதயம் துக்கப்படுமா?
அந்தப் பச்செக் குழந்தெதான் எங்கப்பா அப்பா பெரியவராகி அவருக்கு நான் பொறந்து கொஞ்சம் வளர்ந்த பிறகு பாட்டி எனக்கு இந்தக் கதெயெச் சொல்லிட்டிருந்தா.
அத்தெக்கு எவ்வளவு அழகு இருந்தாலும் எத்தனெ நல்ல குணங்க இருந்தாலும் புருஷனெக் காலெவிட்டு நகராம வெச்சிக்க கூடிய அறிவாற்றல் இல்லியோ அதுக்கு வேண்டிய சாமர்த்தியம் பத்தாதோ அத்தெயின் அப்பாவித்தனமே அவங்களெ பலி வாங்கிட்டதோன்னும் அத்தெயின் இடத்தலெ நானே இருந்தா அந்த மாதிரி கஷ்டங்களுக்கு ஆளாக மாட்டேன்னும்... அண்ணா இப்பொ நினெச்சா எனக்குச் சிரிப்பு வருது.
என் தீர்மானங்களுக்குப் பின்னாலே எத்தனெ உண்மெங்க மறெஞ் சிருக்குதோன்னு அப்பொ எனக்கு யாராவது சொல்லியிருந்தா நம்பியிருக்க மாட்டேனோ என்னவோ அன்னக்கி கல்யாணத்துக்கு முன்னேஎன் எண்ணங்க என்னவோ கேக்கறியா?
பெத்த பொண்ணு மாமியார் வீட்லெ நரகம் அனுபவிச்சிக்கிட் டிருந்தா தாய் தகப்பங்க கண்ணு வெச்சிக்கிட்டுப் பாக்கற்து தவற ஒண்ணும் செய்ய முடியாது.
படிப்பாளிகளாகி அறிவு நிறெஞ்சுள்ள இந்தக் கால மனிதா்கள் பழங்கால மனுஷங்க மாதிரி பத்தாம் பசலிங்களா அநாகரிகமா வாழ்க்கெயெ நடத்துவாங்கன்னு நினெச்சா வெக்கக்கேடு.
பெண்ணின் வாழ்க்கெயிலே நன்மெ ஒண்ணும் தலெ காட்டலெ பெண்ணுக்கு இநதச் சமநிலெ இந்த உரிமெங்க இந்தச் சட்டங்க எதுவுமே இல்லே மோசம் எல்லாம் ஏட்டுச் சுரைக்காய் சொற்பொழிவுங்களுக்குத்தான் சரி காகிதத்துக்குத்தான் அர்ப் பணம் நடெமுறையிலெ உண்மெ வாழ்க்கெக்கு இல்லெ.
மாமா தாசி வீடுங்க பக்கம் திரிஞ்சிட்டிருந்தா அத்தெ அறிவாற்றல் இல்லாம சும்மா இருந்தான்னும் சித்தப்பா சீட்டாட்டத்திலெயே மூழ்கியிருந்தா சித்தி வெக்க மில்லாமெ பொறுத்துகிகிட்டிருந்தான்னும் புருஷன் ஓட்டல்லெ குடுத்தனம் வெச்சா மனெவி அன்பில்லாமெ விட்டுட்டான்னும் அந்தக் கால மனெவிங்களே புருஷங்களெக் கெடுத்தாங்கன்னும் கெட்ட பழக்கங்களுக்கு இன்னும் தூண்டிவிட்டாங்கன்னும் மன்னிப்பு சகிப்புத் தன்மெ பதிவிரதெத் தனமெ என்ற பேரிலே அர்த்த மில்லாத நிலெமெங்களெ அனுபவிச்சாங்கன்னும் எவ்வளவு நினெச்சேன் தெரியுமா அப்படி அவங்க ஏன் செய்தாங்களோ செய்யாமப் போனா வழி என்னங்கற்தெ ஒரு தடவெயாவது யோசிச்சேனா?
பெண்ணுக்கு எத்தனெ ஆசெங்க இருந்தாலும் எத்தனெக் குறிக்கோளுங்க இருந்தாலும் எவ்வளவு தன்மான மிருந்தாலும் அழுத்தமான மனுஷத் தன்மெ இருந்தாலும் மிகக் கீழான நிலெயிலே நிக்க வேண்டிய காலம் எப்பவோ ஒரு முறெ வந்தே தீரும்.
நீ விரும்பன பெருந்தன்மெ நூத்துக்கு நூறு பங்கு இல்லேன்னாலும் பெருமளவுக்கு இருக்குதுங்கற்து நிஜம் அதுக்கு உதாரணம் உனக்கு இத்தனெ விஷயங்க அர்த்தமாவுது என்பதே அண்ணன் ஆனாலும் என்னிடம்ஒரு ஆணிடம் நீ விவாதிக்க முடிஞ்சிதே அதுவேமுன் காலத்தலெ பெண் இவ்வளவு விஷயங்களெப் பேச முடிஞ்சிதா?
இந்தப் படைப்பை அடுத்த தலெமுறெங்களுக்கு வளத்துட்டு தங்க இடத்தலெ சில உயிருங்களெ இந்த உகத்துக்கு ஒப்படெச்சிட்டு உதிந்துபோற புனிதமான வெற்றிக்குத்தானா கல்யாணம்?
பெண் மேல் நல்லெண்ணமே இல்லாத புருஷனோடு வாழக்கூடிய நாள் புருஷனின் ஆதரவு இல்லாமெ பெண்ணுக்கு வாழ்க்கெ இல்லேன்னு நம்பக் கூடிய நாள்.
அநியாயத்தெப் பாத்தா சகிக்கமுடியாத அக்ரமத்தெப் பாத்தா ஆவேசப்படும் துர்ப்பாக்கியசாலிங்களெப் பாத்தா கண்ணீர் விடும் புனிதமான மனிதனாகணும்.
பானூ நீ இப்படிப் பேசற்து நல்லா இருக்குதா பானூ அண்ணன் உனக்கு எந்தக் கஷ்டத்துக் கானாலும் எந்தச் சுகத்துக் கானாலும் தொணெ இருப்பான்.
பானூ உனக்கு ஏதாவது நடந்தா அண்ணன் என்ன ஆவானோ யோசனெ பண்ணுகண்ணீருக்கும் கொஞ்சம் மதிப்பு குடுத்து நீ உயிரோட இருக்கணும்.
யாருக்காகவும் இல்லே உனக்காகவும் இல்லே உன் குழந்தெக்காக நீ விரும்பும் முன்னேற்றத்துக்காக உன்னெப் போலவங்க எல்லாத்தெயும் பொறுத்துக்கிட்டு உயிரோடு இருந்து சில குழந்தெங்களெ வளத்தாத்தானே என்னக்காவது இந்த அநியாயம் மறெஞ்சி போகும்?
மகன்மேல் பானுவுக்குச் சொல்ல முடியாத பாசம் ஒவ்வொரு தாயும் ஒவ்வொரு குழந்தையிடம் அவ்வளவு ஆழ்ந்த அன்பு செலுத்துவாள் என்பது உண்மை யல்லாமல் இருக்கலாம்பானு மகனைத் தாய் இதயத்தோடு மட்டுமல்ல வரப்போகும் தலைமுறைகளுக்கு வழிகாட்டிக்கொண்டு நடத்தி வைக்கும் ஓர் இலட்சிய மனிதனை உருவாக்க வேண்டும் என்னும் பெண் இதயத்தோடு சிறப்பாக விரும்புகிறாள்.
அவ்வளவு பெரிய உறுதியை உண்டாக்கிக்கொண்ட பானு என்றைக்கும் எந்தத் தவறான வேலையும் செய்யமாட்டாள்.அதுதான் என் நம்பிக்கை ஒரு வகையில் சிந்தித்தால் பானு மனநோய்க்கு ஆளாகி இருக்கிறாள் என்பது புலனாகிறது.
ஏதோ சிந்தித்துக்கொண்டிருந்த பொழுது ஒரு முறை தோன்றியது பானுவுக்கு மகிழ்ச்சியைக்கொடுக்காத அந்தக் குடும்பத்திலிருந்து கொண்டுவந்து ஏதாவது ஒரு துறைப் பயிற்சியைக் கற்றுக்கொள்ளச் செய்தால்?
இந்த ஒரு மாதத்தில் ஒன்றும் நடந்திருக்காது என்றால் பானுவின் குடும்ப வாழ்க்கை ஒரு மாதகாலம் அமைதியாக நடந்து வருகிறது என்றால் அது கதிரவன் மேற்கே உதிக்கும் அளவு உண்மை யாகும்.
இனி மாற்னது போதும்னு நினெச்சி ஒரு நாள் சாயங்காலம் மெதுவா என்னெக் கிட்டெ உக்கார வெச்சிக்கிட்டு எவ்வளவு கனிவோட பேசனாரு தெியுமா அது காதல் சரித்திரத்தலேயே ஒரு மிகப் புதுமையான கட்டம் பானு நான் முழுசும் மாறிட்டேன் நீ நம்பறியா?ன்னு கேட்டார்.
இந்தக் கடன்களெத் தீக்கற சக்தி நமக்கு இருக்குதா?ன்னு கேட்டா இப்படி இல்லேன்னு ஜன்மத்தலெ வேற விதத்தலெ ஊருங்களெப் பாக்க முடியாது.
குறெஞ்சது அந்த ஒரே ஓரிடத்துக் காவது என்னெக் கூட்டிட்டுப்போனா...என்னெ என் புருஷன் இல்லேன்னா வேற யாரு கூட்டிட்டுப் போய்க் காட்டுவாங்க?
அதுக்கென்ன பதில் வந்ததுன்னு சொல்ல வேண்டிய தேவெ யில்லே ஆயிரத் திரநூறு கடனாச்சான்னு நீ ஆச்சரிய மடைஞ்சா அதுக்காகச் சொல்றேன்.
என்ன செய்யச் சொல்றே சொல்லு என்ன உலக அறிவு எவ்வளவு விசித்திரமான மாற்றம் பணத்துக்காக மனிதன் எவ்வளவு ஈனமான நிலெக்கு இறங்கி விடுகிறான் எவ்வளவு கீழ் மட்டத்துக்குப் போய்விடுகிறான் எல்லாத்தையும் விட அடுத்த மனுஷனெ ஊதனா பறந்து போற புல்லுன்னு நினெக்கற்து இன்னும் விசித்திரம் இல்லியா?
நான் எத்தனையோ விஷயங்க மொத்தமா நினெவு வந்து வேதனெயுடன் கஷ்ட சுகங்க நிறெஞ்ச கர்ப் பிணியாகொதிக்கற காய்ச்சல்லெ சோடா குடிக்கணும்னு நினெச்சா ஒரு அரை யணாக்கு வக்கில்லாமெ அழுதேனே உங்களுக்குத் தெரியுமா?
என்ன சொன்னாலும் ஒதுக்கித் தள்ளி என்னெக்கும் கிட்டெ நெருங்க முடியாம பண்ணி மண் புழுவெ விடக் கேவலமாப் பாத்தீங்களே மறந்துட்டேனா?
நீங்க எவ்வளவு வேணும்னாலும் சொல்லுங்க இல்லெ சொல்றதெ நிறுத்துங்கதேவெ யில்லெ தொண்டெ தண்ணிக்கு நஷ்டம் என்கிட்டே யிருந்து செல்லாக் காசு வராது.
பானூ உனக்கு இஷ்டம் வந்தபடியே செய்ஆனா என்னெ மன்னிச்சுடு நான் கோவத்தலெ சொன்னதெல்லாம் மறந்துட்டு எனக்காக... இவ்வளவு சீக்கரமா வந்த மாறுதல் அவ்வளவு சீக்கரமாவே போயிடும்.
நீங்க சொன்னதெல்லாம் நிஜம்னும் செஞ்சதெல்லாம் நல்லதுன்னும் நம்பின நாளெல்லாம் கண்ணு தெறந்து பாக்காத நாளெல்லாம் சந்தேகப் படவே தெரியாத நாளெல்லாம் நல்லவளா ரொம்ப நல்லவளா இருந்தேன்.
எப்பவாவது உன் மனசுலெ எனக்கு நல்லது செய்யணும்னு எண்ணம் வந்தா நான் அதிர்ஷ்டக்காரன் அது கடைசி ஆயுதம் எனக்கு வெறுப்பு வந்தது.
அடக்கி வெச்ச கோவம் நடிச்சிட்டு வந்த சாந்தம் பாதிக்கப்பட்ட தன்மானம் பொங்கிவரும் ஆவேசம்எல்லாம் சிறுகச்சிறுக வெளிப்பட ஆரம்பிச்சது.
அந்தப் பணம் என் கைக்கு எப்படி வராமெ போவுதோ நானும் பாக்கறேன் இல்லெ நீங்க ரொம்ப மாறிட்டீங்கன்னு என் மேலெ அன்பு காட்றீங்கன்னு சொன்னா அது நிஜமா இல்லியான்னு தெரிஞ்சிக்கறேன்.
நான் இன்னும்இன்னும் நாசமாயி குடிச்சி கும்மாளமடிச்சி எவளெ யாவது இழுத்துக்கிட்டு வீட்டுக்கு வந்தா அப்பொ.... எவ்வளவு அர்த்த மில்லாமெ பேசறீங்க என் மேலெ கோவத்தலெ உங்களெ நீங்க நாசனம் பண்ணிக்கிறீங்களா?
கடன் காரனுங் கெல்லாம் சேந்து உன் புருஷனெ ஜெயில்லே தள்ளவெச்சா நீ ரூபாய்ங்களெ படுக்கெயிலெ பரப்பிக்கிட்டுப் படுத்துக்கப் போறியா?
அந்த மனுஷன் கடன்காரனாகி இருந்தாலும் வெக்கத்தெ விட்டுக் கேட்டும்அந்தக் கோரிக்கெயெ நிறெவேத்த முடியாமெ போயிட்டேன்னா அந்தப் பணத்துக்காக அவரெ நிராகரிச்சேன்னு சொன்னா அதுக்கு எவ்வளவு ஆழமான காரணம் இருக்கணும்?
அவளோட எழுத்தெல்லாம் கற்பனெ பாத்திரங் கெல்லாம் தெய்வங்க கதிக் கருவெல்லாம் குடும்ப பந்தங்க எல்லாம் சுப முடிவுங்க அவ எழுத்தெ எதெ எடுத்தாலும் சரிஆண் பெண் இடையே காதல் பாசம் அன்பு அபிமானம் இவை யெல்லாம் ஜீவநதி போல பாய்ஞ்சிட்டே இருக்கும்.
அவங்க இரவும் பகலும் திரியற்து சுவர்க்கத்தலே தான் படுக்கற்து பூப்படுக்கையில் தான் அந்தப் பூங்ககூட கும்கும்னு மணக்கும் மல்லிப் பூவே தவர மணக்காத அரளிப்பூக்கூட இல்லே உண்மையெ மறெச்சி இந்த மாதிரி கதெங்களெ எழுதற்தும் படிக்கற்தும் நல்ல தில்லே.
திரும்பி ஒரு கடிதம் எழுதினேன்.அனுபவம் இல்லாத எழுத்தாளத் தங்கையே வாழ்க்கையிலே அடியெடுத்து வைக்காத உனக்கு அந்த வாழ்க்கை அனுபவத்தை ஒரு சகோதரியாக உன் மேன்மையை விரும்பும் ஒரு பெண்ணாக எடுத்துச் சொல்ல வேண்டும் என்பது என் விருப்பம்.
உண்மையை மறைக்கும் உன் கதைகளால் இன்னும் வாழ்க்கையில் அடியெடுத்து வைக்காத அப்பாவிகள் தவறான எண்ணங்களை உண்டாக்கிக் கொண்டு எதிர் காலத்தில் அவர்கள் கற்பனைகள் தகர்க்கப்படும்போது எத்தகைய ஆறுதலும் தேடிக் கொள்ள முடியாமல் போவது தவிர வேறு பயன் இல்லை.
உன் கற்பனைகள் கற்பனைகளே என்றும் உன் கனவுகள் கனவுகளே என்றும் உன் விருப்பங்கள் நிறைவேறாதவைதாம் என்றும் நீ வெறும் பொய் என்றும் தெரிந்து கொள்ளும் நாள்உன் வேதனை வர்ணிக்க இயலாதது தெரியுமா வாழ்க்கையிலே தோல்வி யடைந்த நான் சொல்லும் இவை ஒருநாள் உனக்கு நினைவு வரும்.
இது அனுபவத்தி லிருந்து வெளிவரும் அறிவுரை சகோதரி சிறப்பா ஒண்ணு மில்லேநாம் அனுபவிக்காதது யாருக்கும் கிடைக்காதுன்னு நினெக்கற்து தப்பு.
பானுவின் கணவன் அன்று நான் விடுதிக்கு ஓடிச் சென்று பார்த்து தந்த ராஜசேகரம் எதைப் பார்த்து அவ்வளவு அகமகிழ்ந்தேன் இந்தக் கண்களால் பார்த்துத் தெரிந்து கொள்ளக்கூடிய விஷயங்கள் மிகக் குறைவு இல்லையா ஒரு வாரம் கடந்தது.
முடிவில்லாத கடலின் அடிமடியிலே நாள் தோறும் புதுமையுடன் வரும் புது வெள்ளத்திலே எழுந்து எழுந்து விழும் அலைகளிலே எங்கேயோ.....எங்கேயோ.... உயிரை விட்டு எல்லாவற்றையும் மறந்து போய்க் கொண்டிருக்கிறாள்.
தாயே பெத்த பாசத்தெ மறந்தறியாத தாய்க்கு ஆறாத சோகத்தெ வெச்சிட்டுப் போயிட்டியாம்மா உன் கஷ்டத்தெ என்கிட்டெ சொன்னா உன்னெ வயித்திலியே வெச்சி காப்பாத்த மாட்டேனா தாயே உன் பச்செக் கொழந்தெயெ ஒப்படைச்சிட்டுப் போயிட்டியாம்மா பானூ.... உன்னெ நான் எப்படி மறப்பேன்மா எந்த அலெயிலே கலந்து போயிட்டே தாயே... சித்திக்கு நினைவு வந்ததும் தரெமேலெ புரண்டு புரண்டு அழத் தொடங்கினாள்.
பானுவின் குடும்ப விஷயத்தை நான் எப்போதும் தனக்குச் சொல்லவில்லை என்றும் ஒரு சொல் சொல்லியிருந்தாலும் இந்த அக்கிரமம் நடந்தே இருக்காது என்றும் சொல்லி ஓவென்று அழுதாள்.
பானுவோடெ செய்தி கேட்டு அவ எவ்வளவு அழுதுகிட் டிருக்கான்னு எனக்குத் தெரியும் பாபூ பானு புதுசா குடுத்தனம் பண்ணப் போனப்போ கதறி அழுதா.
பானு செத்துப் போயிட்டா என்றேன் வளைந்திருந்த சப்போட்டாக் கிளையைக் கையால் தடவி பானு உனக்குத் தெரியு மில்லெ ராத்ரி தான் செத்துப் போயிட்டா என்றேன்.
கிணற்றின் கரைமேல் உட்கார்ந்து கொண்டு உனக்கு பானுவைத் தெரியு மில்லே இப்பொ இல்லே சமுத்ரத்தலே விழுந்து...பாவம் செத்துப் போயிட்டா என்றேன்.
இத்தகைய கெட்ட நாள் எப்போதும் வரக்கூடாது என்றும் எவ்வளவு துன்பமாயினும் தாங்கிக்கொண்டு உயிரோடு இருக்க வேண்டும் என்றும் என் பாபுவை இந்தக் கைகளாலேயே வளர்த்து அறிவுள்ளவனாக ஆக்க வேண்டும் என்றும் நினைத் திருந்தேன்.
எந்த விநாடியும் அமைதியில்லாத இந்த மனத்தை எந்த நிமிஷமும் இன்பமில்லாத இந்த உடலை எத்தனை நாட்கள் எத்தனை வாரங்கள் எத்தனை ஆண்டுகள் ஏமாற்றிக்கொண்டு இருப்பது.